Serpico, den siste ærlige purk

Serpico, den siste ærlige purk (originaltittel: Serpico) er en amerikansk kriminaldrama fra 1973 regissert av Sidney Lumet. Filmen handler om en idealistisk politimann ved New York-politiet som forsøker å avslører korrupsjonen som preger avdelingen han jobber ved. Hovedrollen spilles av Al Pacino. Filmen er basert på Peter Maas' biografi om politimannen Frank Serpico som i 1971 avslørte og vitnet om den omfattende korrupsjonen i New York-politiet. 
Filmen ble meget godt mottatt av anmelderne og ble en stor publikumssuksess i USA. 


== Handling ==
Politimannen Serpico blir etter eget ønske forfremmet til etterforsker og forflyttet til en annen avdeling. Hans iver får seg imidlertid en trøkk da han fra første stund oppdager at avdelingen er korrupt tvers igjennom. Politiet tar imot smøring for å snu hodet i en annen retning, og deler byttet seg imellom etter razziaer. Serpico blir uglesett av sine partnere når han nekter å gjøre det samme. Når han så gjør sine omgivelser oppmerksom på at han vil avsløre hele greia, er han ikke trygg noen plasser. Han ugleses på jobben og blir til stadighet utsatt for trakkaseringer, noe som gjør at han ønsker å trekke seg. Han står imidlertid ut løpet, men blir alvorlig skadet i en skuddveksling når hans kollegaer ikke kommer ham til unnsetning.


== Om filmen ==


=== Popularitet og økonomi ===
Serpico innbragte $30 millioner i USA. Ifølge The Numbers havnet den på 10. plass over de mest innbringende kinofilmene i USA i 1973.Produksjonskostnadene er blitt antatt å ligge på mellom $2,5 og $3 millioner.


=== Anmelderne ===
Den ble godt mottatt av anmelderne, noe som gjenspeiles i at den har fått 90 % på Rotten Tomatoes. Den amerikanske filmkritikeren Leonard Maltin gav den 3,5 av 4 stjerner.Dagbladet og Arbeiderbladet gav den terningkast fem, mens VG gav den fire.


=== Priser og nominasjoner ===
Pacino vant en Golden Globe for beste hovedrolle på film. Filmen ble samme år nominert i to Oscar-kategorier. Den vant også flere andre priser, blant annet bransjeprisen Writers Guild of America.Det amerikanske filminstituttet har kåret Pacinos rollefigur til filmhistoriens 40. beste helteskikkelse.


== I rollene ==
(utvalg)

Al Pacino ....  Officer Frank Serpico
John Randolph ....  Chief Sidney Green
Tony Roberts ....  Bob Blair
Jack Kehoe ....  Tom Keough
M. Emmet Walsh ....  Chief Gallagher
Bernard Barrow ....  Insp. Roy Palmer
Biff McGuire ....  Capt. Insp. McClain
Barbara Eda-Young ....  Laurie
Cornelia Sharpe ....  Leslie Lane
John Medici ....  Pasquale
Allan Rich ....  Dist. Atty. Herman Tauber


== Referanser ==


== Eksterne lenker ==
(en) Serpico, den siste ærlige purk på Internet Movie Database 
(no) Serpico, den siste ærlige purk hos Filmfront 
(sv) Serpico, den siste ærlige purk i Svensk Filmdatabas 
(da) Serpico, den siste ærlige purk i Danmark Nationale Filminstitut 
(fr) Serpico, den siste ærlige purk på Allociné 
(nl) Serpico, den siste ærlige purk på MovieMeter 
(en) Serpico, den siste ærlige purk på AllMovie 
(en) Serpico, den siste ærlige purk på Turner Classic Movies 
(en) Serpico, den siste ærlige purk på Rotten Tomatoes 
(en) Serpico, den siste ærlige purk på Metacritic